En spillehal i Nørresundby blev i nat udsat for et røveriforsøg.

Købmandens Spillehal på Nr. Uttrup Torv i Nørresundby blev kort efter midnat natten til tirsdag udsat for et forsøg på røveri. - En ung mand prøver at komme ind i spillehallen kort efter lukketid, men han bliver ikke lukket ind, men det stopper ham ikke, siger vagtchef ved Nordjyllands Politi, Per Vagn Nielsen og fortsætter: - Han venter så til den kvindelige ansatte skal forlade spillehallen, og så truer han hende til at åbne døren med en pistollignende genstand. Men den ansatte har ingen nøgle og gerningsmanden flygter til fods mod Uttrupvej, siger vagtchefen. Den mandlige røver var maskeret. Derudover havde han en mørk jakke og mørke bukser på. Nordjyllands Politi hører gerne fra borgere, der har bemærket røveren.